b'\n_START_ARTICLE_\nPolysorbaatti 80\n_START_PARAGRAPH_\nPolysorbaatti 80 eli polyoksietyleenisorbitaanimono-oleaatti on nonioninen pinta-aktiivinen aine, jota k\xc3\xa4ytet\xc3\xa4\xc3\xa4n muun muassa elintarvikkeissa. Polysorbaatti 80:t\xc3\xa4 valmistetaan kemiallisesti sorbitolin, rasvahappojen (E570) ja etyleenioksidin reaktiossa. _NEWLINE_Polysorbaatti 80 tunnetaan my\xc3\xb6s kauppanimell\xc3\xa4 Tween 80, joka on ICI Americasin rekister\xc3\xb6im\xc3\xa4 tavaramerkki. Polysorbaatti 80:n E-koodi on E433 ja CAS-numero 9005-65-6.\n_START_SECTION_\nTurvallisuus\n_START_PARAGRAPH_\nEurooppalainen sy\xc3\xb6 p\xc3\xa4ivitt\xc3\xa4in 100 mg polysorbaatti 80:\xc3\xa4 ruoan mukana. Influenssarokotteissa on yhdess\xc3\xa4 annoksessa 0,025 mg (eli 25 mikrogrammaa eli 0,000 025 grammaa) polysorbaattia. Pandemrix-sikainfluessarokotteessa polysorbaatti 80:t\xc3\xa4 oli 4,86 mg (milligrammaa).  Fluarix -kausi-influenssarokotteessa on polysorbaatti 80:t\xc3\xa4, mutta m\xc3\xa4\xc3\xa4r\xc3\xa4\xc3\xa4 ei kerrota valmisteyhteenvedossa.  _NEWLINE_Yleisesti ottaen polysorbaatti 80 on turvallinen ja hyvin siedetty vaikkakin pieni joukko ihmisi\xc3\xa4 voi olla herkk\xc3\xa4 t\xc3\xa4lle ja haitallinen Crohnin tautia sairastaville._NEWLINE_Vuonna 1984 Yhdysvalloissa 38 keskoslasta kuoli E-Ferol-ravintolis\xc3\xa4n aiheuttamiin komplikaatioihin (maksan ja munuaisten vajaatoiminta, keuhkotoiminnan huononeminen, trombosytopenia ja askiteksen hengenvaarallinen oireyhtym\xc3\xa4). My\xc3\xb6hemmiss\xc3\xa4 tutkimuksissa selvisi, ett\xc3\xa4 komplikaatiot johtuivat injektoitavan ravintolis\xc3\xa4n sis\xc3\xa4lt\xc3\xa4m\xc3\xa4st\xc3\xa4 polysorbaatti 80:sta ja dl-alfa-tokoferolista._NEWLINE_Vuonna 1993 tehtyjen el\xc3\xa4inkokeiden perusteella polysorbaatti 80:n on ep\xc3\xa4ilty aiheuttavan lapsettomuutta._NEWLINE_Vuonna 2007 tehdyiss\xc3\xa4 el\xc3\xa4inkokeissa raskaana oleville rotille annettu polysorbaatti 80 alensi selv\xc3\xa4sti syntyneiden poikasten painoa. Tosin tuossa k\xc3\xa4ytettiin suuria 16,783 ml/kg annoksia, joka ihmisell\xc3\xa4 vastaisi massiivisia yli kilon polysorbaatti 80 -annoksien nauttimista joka p\xc3\xa4iv\xc3\xa4 21 p\xc3\xa4iv\xc3\xa4n ajan.'